ai4bharat/Pralekha huggingface dataset:
صحت اور خاندانی بہبود کی وزارت
کووڈ- 19 کی تازہ ترین صورتحال
ملک گیر ٹیکہ کاری مہم کے تحت اب تک مجموعی طور پر 220.57 کروڑ  ٹیکے لگائے جاچکے ہیں۔
گزشتہ 24 گھنٹے میں 37,193 ٹیکے لگائے گئے
سردست ملک بھرمیں 1,817مریض زیر علاج ہیں
زیر علاج مریضوں کی شرح فی الحال0.01 فیصد ہے
شفایابی کی شرح فی الحال 98.81 فیصد ہے
گذشتہ 24 گھنٹے میں 91 مریض رو بہ صحت ہوئے ہیں، اس طرح شفایاب ہونے والے مریضوں کی کل تعداد بڑھ کر4,41,50,892ہوگئی ہے
گزشتہ 24 گھنٹے میں 91 نئے معاملے سامنے آئے ہیں
متاثرہ مریضوں کی یومیہ شرح ہے
اسی طرح متاثرہ مریضوں کی ہفتہ واری شرح  ہے
مجموعی طور پر اب تک 91.63 کروڑ ٹیسٹ کئے جاچکے ہیں؛ گذشتہ 24 گھنٹوں میں62,790 ٹیسٹ کئے گئے
خواتین اور بچوں کی ترقیات کی وزارت
آئی این ایس وی تارینی کی آمد
آئی این ایس وی تارینی نے 188 دن کے بعد 17000 این ایم سمندر پار بین بر اعظمی بحری سفر کو مکمل کرکے گوا میں آئی این ایس منڈووی کی جیٹی پر پہنچ کر بھارت کے ساحل پر آمد کے ساتھ بھارتی بحری کلینڈر میں ایک تاریخ رقم کی ہے ۔ چھ رکنی عملے کو جیٹی پر گوا کے وزیر اعلیٰ ڈاکٹر پرمود ساونت نے خیر مقدم کیا ۔ اس موقع پر خواتین اور بچوں کی ترقی کی مرکزی وزیر محترمہ اسمرتی زوبن ایرانی اور بحریہ کے سربراہ ایڈمرل آر ہری کمار ، بحریہ کے سربراہ وائس ایڈمرل ایم اے ہمپی ہولی ، جنوبی بحری کمان کے کمانڈنگ ان چیف فلیگ آفیسر محترمہ رانی رامپال، جو بھارت کی سابق ہاکی ٹیم کی کپتان ہیں اور بحریہ کے بہت سے شائقین اور سول شخصیات اس موقع پر موجود تھیں ۔
آئی این ایس وی تارینی کے استقبال کے لیے 'فلیگ اِن' تقریب کا آغاز نیوی بوائز اسپورٹس کمپنی کے نوجوان اور ہونہار یاچ مین کی جہاز رانی کے شاندار مظاہروں کے ساتھ ہوا ۔ اس کے بعد چیتک، کاموف 31، ہاکس آئی ایل 38، ڈورنیئر اور مگ 29 کے جیسے طیاروں نے شاندار فلائی پاسٹ کا مظاہرہ کیا ۔
اس موقع پر اظہارِ خیال کرتے ہوئے ، گوا کے وزیر اعلیٰ ڈاکٹر پرمود ساونت نے عملے کی جانب سے دکھائے گئے بہادری، ہمت اور استقامت کے شاندار مظاہرہ کو سراہا۔ ڈاکٹر پرمود ساونت نے ملک میں سمندری جہاز رانی کے میدان میں بھارتی بحریہ کے کردار کا بھی ذکر کیا۔ انہوں نے کہا کہ کیپٹن دلیپ ڈونڈے ، کمانڈر ابھیلاش ٹومی  اور چھ خواتین نیول آفیسرز پر مشتمل ’ ناویکا ساگر پریکرما ٹیم ‘ نے ماضی میں بین الاقوامی اعزازات حاصل کیے ہیں ، جو ناری شکتی کا ایک حقیقی مظاہرہ ہے۔
خواتین اور بچوں کی ترقی کی مرکزی وزیر محترمہ اسمرتی زوبن ایرانی نے اپنے خطاب میں تارینی عملے کی محنت کی ستائش کی۔ انہوں نے خاص طور پر دو خواتین افسروں، لیفٹیننٹ کمانڈر دلنا کے اور لیفٹیننٹ کمانڈر روپا اے کی تعریف کی، جو پورے 188 دنوں اور 17000 ناٹیکل میل کی جہاز رانی میں شامل رہیں ۔ محترمہ اسمرتی زوبن ایرانی نے کہا کہ آنے والی نسل کی رہنمائی کے لیے اس طرح کی کامیابیوں کو بڑھایا جانا چاہیے۔ محترمہ اسمرتی زوبن ایرانی نے یہ بھی کہا کہ اس کامیابی کو پوری قوم کے ساتھ شیئر کیا گیا ہے تاکہ نوجوان لڑکوں اور لڑکیوں کی حوصلہ افزائی کی جا سکے کہ وہ نہ صرف مسلح افواج میں شامل ہوں بلکہ فخر اور عزت کے ساتھ ملک کی خدمت کریں۔
ایڈمرل آر ہری کمار نے اس مشکل سفر کی کامیاب تکمیل پر پورے عملے کو مبارکباد دی۔ انہوں نے کہا کہ مشکل موسم میں جہاز رانی اور ضرورت کے وقت اندرونی مرمت کرنے میں عملے کی کامیابی ہمارے ہم وطنوں کی ذہانت اور جدت کی روشن مثالیں ہیں۔ اس بات پر زور دیتے ہوئے کہ یہ سفر خواتین کو بااختیار بنانے کی سمت میں ایک بہترین کامیابی ہے۔ ایڈمرل آر ہری کمار نے کہا کہ یہ کامیابی خواتین ملاحوں کو سات سمندر پار کرنے کے مواقع فراہم کرنے کے ایک نئے مرحلے کا آغاز ہے۔
آئی این ایس وی تارینی کا گوا سے کیپ ٹاؤن ہوتے ہوئے ریو ڈی جنیرو تک جانا اور واپسی کا 188 دن کا تاریخی سفر ایک بڑی کامیابی ہے۔

۔۔۔۔۔۔۔۔۔۔۔۔۔۔۔ ۔ ۔ ۔ ۔ ۔۔۔۔۔۔۔۔۔۔۔۔۔۔۔۔۔۔۔۔۔۔۔ ۔ ۔ ۔ ۔۔۔۔۔۔۔۔۔۔۔۔

U. No. 5451
(Visitor Counter : 62
وزارت دفاع
اے وی ایس ایم، وائی ایس ایم، وی ایس ایم، وائس ایڈمرل بسوا جیت داس گپتا نے فلیگ آفیسر کمانڈنگ ان چیف، ای این سی کی حیثیت سے ذمہ داری سنبھالی
نئی دہلی ، یکم دسمبر 2021
اے وی ایس ایم، وائی ایس ایم، وی ایس ایم، وائس ایڈمرل بسوا جیت داس گپتا نے آج یہاں بحری اڈے پر منعقد ایک شاندار رسمی پریڈ کے دوران ایسٹرن نیول کمانڈ  کے فلیگ آفیسر کمانڈنگ ان چیف، ای این سی کی حیثیت سے ذمہ داری سنبھالی۔ وائس ایڈمرل بسواجیت داس گپتا نے رسمی گارڈ کا معائنہ کیا اور ای این سی کے اسٹیبلشمنٹ اور مختلف جہازوں کے بحری عملے کی پلٹنوں کا جائزہ لیا۔ اِس تقریب میں سبھی فلیگ افسروں اور جہازوں، آبدوزوں اور اسٹیبلشمنٹ کے کمانڈنگ افسروں نے شرکت کی۔
وائس ایڈمرل بسوا جیت داس گپتا نیشنل ڈیفنس اکیڈمی کے سابق طالب علم ہیں۔ انہیں 1985 میں بھارتیہ بحریہ میں کمیشن دیاگیا تھا۔ وہ نیوی گیشن اور ڈائریکشن میں ایک اسپیشلسٹ ہیں۔ انہوں نے بنگلہ دیش کے ڈیفنس سروسز کمانڈ اور اسٹاف کالج اور آرمی وار کالج مہو اور نئی دلی کے ڈیفنس کالج سے گریجویشن کیا ہے۔
انہوں نے میزائل کورویٹس آئی این ایس نشنک، آئی این ایس کرمکھ استیلتھ فریگیتھ آئی این ایس ٹبر اور طیارہ بردار جہاز آئی این ایس وراٹ سمیت 4 فرنٹ لائن کے جہازوں کی کمانڈ کی ہے۔
ان کی دیگر آپریشنل، تربیت اور اسٹاف میں بھی تقرریاں ہوئی ہیں، جن میں انڈین نیول ورک یپ ٹیم  میں ہیڈکوارٹر میں کمانڈر ورک اپ کی حیثیت سے تقرری بھی شامل ہے۔ اس کے علاوہ وہ ڈیفنس سروسز اسٹاف کالج ویلنگٹن میں ڈائریکٹنگ اسٹاف، بحریہ کے نیوی گیشن اور ڈائریکشن اسکول کے آفیسر انچارج بھی رہے اور نیول اسٹاف کے چیف کے نیول اسسٹنٹ اور ویسٹرن فلیٹ آپریشنس آفیسر کی حیثیت سے بھی مقرر ہوئے۔
فلیگ رینک کے پرموشن پر انہیں 18-2017 کے دوران ممبئی میں ویسٹرن نیول کمانڈ کے ہیڈ کوارٹرس میں چیف اسٹاف آفیسرس  کی حیثیت سے مقرر کیاگیا تھا۔ انہوں نے وشاکھا پٹنم میں پروقار ایسٹرن فلیٹ  کی کمانڈ بھی کی اور اس کے بعد وہ نئی دلی کے این سی سی ہیڈکوارٹر میں ایڈیشنل ڈائریکٹر جنرل کی حیثیت سے مقرر ہوئے۔ وائس ایڈمرل کے رینک پر ترقی پانے پر انہیں جون 2019 سے جون 2020 تک نئی دلی میں وزارت دفاع  کے مربوط ہیڈ کوارٹرس میں کنٹرولر پرسنل سروسز کی حیثیت سے مقرر کیاگیا تھا۔
فلیگ آفیسر کو ان کی غیر معمولی خدمات کے لئے اتی وششٹ سیوا میڈل اور وششٹ سیوا میڈل سے نوازا جاچکا ہے۔ انہیں آپریشن راحت کے تحت 2015 میں خانہ جنگی سے متاثر یمن میں انخلا کے مربوط آپریشن کے لئے یدھ سیوا میڈل سے بھی سرفراز کیاگیا تھا۔
وائس ایڈمرل بسوا جیت داس گپتا کمانڈر ان چیف کی حیثیت سے تقرر پانے سے قبل جون 2020 سے ایسٹرن نیول کمان میں چیف آف اسٹاف کی حیثیت سے خدمات انجام دے رہے تھے۔
قبائیلی امور کی وزارت
ٹرائیفیڈ نے قبائلی ترقی سے متعلق ریسرچ پروجیکٹوں کی انجام دہی کے لئے اقدامات کئے
نئی دلّی ، 30 دسمبر / ٹرائیفیڈ ، قبائلیوں کے روزی روزگار کی صورتِ حال کو بہتر اور انہیں بااختیار بنانے کی خاطر کام کرنے کے لئے متعدد پروگرام اور اقدامات کر رہا ہے۔ حالیہ دنوں میں ٹرائیفیڈ کی طرف سے نافذ کیا گیا وَن دھن پروگرام اس سمت میں ایک بڑی پہل ہے، جسے 25 ریاستوں اور 307 اضلاع میں نافذ کیا جا رہا ہے ، جہاں اہم جنگلات میں آباد قبائلی آبادی کے ساتھ ساتھ معمولی جنگلاتی پیداوار  کی موجودگی ہے۔
ٹرائیفیڈ نے 29 دسمبر ، 2021 ء کو رام بھاؤ مہالگی پربودھینی- نیشن فرسٹ پالیسی ریسرچ سینٹر  کے ساتھ ایک معاہدے پر دستخط کئے ہیں تاکہ علم، مہارت اور ادارہ جاتی طاقت فراہم کرکے اپنی سرگرمیوں کو وسعت دے سکے اور قبائلیوں کی مزید مدد کی جا سکے۔ مشترکہ منصوبے میں درجِ ذیل اسٹریٹجک شعبوں کا احاطہ کیا جائے گا:
- قبائلی ترقی اور متعلقہ سرگرمیوں کے تعلق سے ترقیاتی کاموں اور تحقیقی منصوبوں پر عمل درآمد۔
- وَن دھن یوجنا جیسی موجودہ اور آنے والی سرکاری اسکیموں کا جائزہ اور تجزیہ ۔
- تحقیق کو فرو غ دینا اور اس کی اشاعت کرنا ۔
- مشترکہ رپورٹ یا کسی دیگر اشاعت کی شکل میں تحقیق کے نتائج کی اشاعت ۔
- تحقیق کو فروغ دینا اور پھیلانا، سیشنز کا اہتمام کرنا اور مضامین کے ماہرین کے ساتھ ملاقاتیں کرنا۔
- مشترکہ طور پر کانفرنسوں، سیمیناروں اور تحقیق سے متعلق اس طرح کی دیگر سرگرمیوں کی میزبانی کرنا۔
- معلومات کا تبادلہ، تحقیق کے لئے متعلقہ اہلکاروں اور ڈاٹا تک رسائی فراہم کرنا۔
- با ہمی طور پر مطلوب پائے جانے پر ، اس معاہدے کے باہر دیگر ہم خیال تنظیموں کے ساتھ تعاون کرنا ۔
- پروجیکٹ سے متعلق علاقائی دفاتر ، ریاستی عمل آوری ایجنسیوں اور دیگر اداروں سے متعلق معلومات تک رسائی فراہم کرنا۔
کم از کم امدادی قیمت  کے توسط سے ایم ایف پی کی مارکیٹنگ اور ایم ایف پی کے لئے اور ویلیو چین منصوبے نے قبائلی ایکو سسٹم کو، اِس طرح متاثر کیا ہے ، جس کی مثال نہیں ملتی۔ ٹرائیفیڈ کی طرف سے ملک کی 21 ریاستوں میں ریاستی سرکاری ایجنسیوں کے تعاون سے لاگو کی گئی اس اسکیم کے ذریعے اپریل ، 2020 ء سے اب تک قبائلی معیشت میں 3,000 کروڑ روپے سے زیادہ کی براہ راست سرمایہ کاری کی گئی ہے۔ مئی ، 2020 ء میں، حکومت کی مدد سے، معمولی جنگلاتی پیداوار  کی قیمتوں میں 90 فی صد تک اضافہ کیا گیا اور ایم ایف پی کی فہرست میں 23 نئی اشیاء شامل کی گئیں۔ یہ قبائلی امور کی وزارت کی ایک فلیگ شپ اسکیم ہے، جسے 2005 ء کے فارسٹ رائٹس ایکٹ کے ذریعے اختیار حاصل ہے۔ اس کا مقصد قبائلی جنگلات کی پیداوار جمع کرنے والوں کو مناسب معاوضہ اور مناسب قیمت فراہم کرنا ہے۔
وَن دھن وکاس یوجنا ، ایم ایس پی کو مؤثر طریقے سے پورا کرتی ہے اور قبائلی جمع کرنے والوں اور جنگل میں رہنے والوں اور گھر پر رہنے والے قبائلی کاریگروں کے لئے روزگار پیدا کرنے کے ایک ذریعہ کے طور پر ابھری ہے۔ اس پروگرام کا مقصد اس بات کو یقینی بنانا ہے کہ ان ویلیو ایڈڈ مصنوعات کی فروخت سے حاصل ہونے والی آمدنی براہ راست قبائلیوں تک پہنچ جائے۔
ٹرائیفیڈ ، قبائلی کو بااختیار بنانے کی سمت میں اپنے مشن کو جاری رکھنے کے لئے تنظیموں، سرکاری اور غیر سرکاری اور تعلیمی اداروں کے ساتھ منسلک ہونے کی کوشش کرتا ہے۔ ٹرائیفیڈ ، جنگلات کی پیداوار کے لئے کم از کم امدادی قیمت اور ون دھن یوجنا جیسی اہم اسکیموں کے ذریعے قبائلی لوگوں کے لئے آمدنی اور روزی روٹی پیدا کرنے کے لئے مسلسل کام کر رہا ہے۔
۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔

U. No. 15005
(Visitor Counter : 118
وزیراعظم کا دفتر
وزیر اعظم نے سابق وزیر اعظم چودھری چرن سنگھ کو اُن کی جینتی پر خراج عقیدت پیش کیا
وزیر اعظم جناب نریندر مودی نے سابق وزیر اعظم جناب چودھری چرن سنگھ کو اُن کی جینتی پر خراج عقیدت پیش کیا ہے۔
ایک ٹوئٹ میں وزیر اعظم نے کہا ہے کہ ‘‘سابق وزیر اعظم چودھری چرن سنگھ جی کو اُن کی جینتی پر عاجزانہ خراج عقیدت ۔ وہ زندگی بھر گاوؤں اور کسانوں کی ترقی کے تئیں وقف رہے، جس کے لئے ہمیشہ اُنہیں یاد کیا جائے گا۔
وزیراعظم کا دفتر
وزیراعظم کا استاد غلام مصطفیٰ خاں صاحب کے انتقال پر اظہار تعزیت
وزیراعظم جناب نریندرمودی نے استاد غلام مصطفیٰ خاں صاحب کے انتقال پر رنج وغم کااظہارکیا۔
وزیراعظم نے ٹوئٹ کیاہے ، ‘‘ استاد غلام مصطفیٰ خاں صاحب کے انتقال نے ہماری ثقافتی دنیا کو غریب تر کردیا ہے ۔ وہ موسیقی کی دنیا میں ایک محترم شخصیت تھے اور زبردست تخلیقی صلاحیتوں کے مالک تھے جنہیں کئی نسلوں کی محبت حاصل تھی۔میرے پاس ان سے ملاقات کی خوبصورت یادیں ہیں۔ ان کے اہل خانہ اور چاہنے والوں سے تعزیت’’۔
صحت اور خاندانی بہبود کی وزارت
ڈاکٹر ہرش وردھن نے معمر افراد کے بین الاقوامی دن کے موقعے پر صحت مند عمر درازی کی دہائی کا آغاز کیا
نئی دہلی، یکم اکتوبر ، 2020 / صحت اور خاندانی بہبود کے مرکزی وزیر ڈاکٹر ہرش وردھن نے آج معمر افراد کے بین الاقوامی دن کے موقعے پر صحت مند عمر درازی کے تئیں حکومت کے عزم کو دوہرایا۔ ہر سال یکم اکتوبر کو معمر افراد کا بین الاقوامی دن منایا جاتا ہے، جس کا اعلان اقوام متحدہ نے معمر افراد کے ان کے کنبوں ، علاقوں اور سماج میں تعاون کے اعتراف کے لیے کیا تھا تاکہ عمر درازی کے معاملے کے تئیں بیداری میں اضافہ کیا جا سکے۔
ڈاکٹر ہرش وردھن نے معمر افراد کے لیے حفظان صحت کی غرض سے قومی پروگرام کے بارے میں اظہار خیال کیا جس کا مقصد ابتدائی اور ثانوی سطح پر جامع کم قیمت اور کوالٹی والی صحت خدمات فراہم کرنا ہے، ان میں ضلع اسپتالوں سے باہری مریضوں کی خدمات سے لے کر صحت اور تندرستی مراکز، سبھی ضلع اسپتالوں میں کم سے کم 10 بستر والے وارڈ ، سی ایچ سی اور ایچ ڈبلیو سی سطحوں تک بازآبادکاری کی خدمات اور ضرورت مند معمر افراد کی دیکھ بھال پر مبنی جگہیں فراہم کرنا بھی شامل ہے۔ انہوں نے وضاحت کی کہ اس سے کس طرح ثانوی اور تیسرے درجے کے اداروں کو لگاتار حفظان صحت فراہم کی جائے گی۔ انہوں نے بتایا کہ طبی کالجوں اور عمر درازی سے متعلق قومی مرکزوں میں 19 علاقائی جیریاٹک مراکز کھولے جائیں گے تاکہ ایک سے دوسرے اسپتال میں ان کیسوں کو بھیجا جا سکے۔ عمر درازی سے متعلق عملے کی تعیناتی کی جا سکے اور طبی اور نیم طبی دونوں ہی طرح کی تربیت کنبے کے ارکان اور پیشہ وروں کو فراہم کی جا سکے اور ضرورت پر مبنی کام کاج سے متعلق تحقیق کی جا سکے۔
مرکزی وزیر صحت نے یہ بھی بتایا کہ یکم اکتوبر 2020 صحت مند عمردرازی  کی دہائی کے آغاز کا سال ہے، جس کے دوران پورے سال بہت سی سرگرمیاں انجام دی جائیں گی۔
وزیر موصوف نے کہا کہ صحت مند عمر درازی کی دہائی کے وسیع مقصد میں صحت سے متعلق مختلف قومی پروگراموں میں تال میل پیدا کرنا اور مختلف معاشروں کے مابین تال میل پیدا کرنا بھی شامل ہے، جو محکموں / وزارتوں کے مطابق ہو۔ سماج میں قائم تنظیمیں ، غیر سرکاری تنظیمیں اور کثیر ملکی ایجنسیاں صحت مند عمر درازی سے متعلق کثیر شعبہ جاتی سرگرمیوں کے لیے لائحہ عمل پر عمل درآمد میں شامل ہوں گی۔
بھارت میں شروع سے آخر تک عمر درازی کے مطلع کی اہمیت کو اجاگر کرتے ہوئے انہوں نے کہا کہ عمدہ طریقے سے بنائے گئے منصوبے اور منصفانہ سرمایہ کاری سے بڑھتی ہوئی عمر والی آبادی کو انسانی ، سماجی ، معاشی اور ماحولیاتی اثاثے کی تعمیر میں مدد مل سکتی ہے۔ البتہ ، اس میں زندگی کے سبھی مرحلوں میں سرمایہ کاری کی ضرورت ہوگی ۔ اس کے لیے حکومت کی طرف سے پالیسیاں اور پروگرام تشکیل دیئے جانے کی ضرورت ہوگی۔
ڈاکٹر ہرش وردھن نے کووڈ 19 کو عوامی صحت کو درپیش ایک چیلنج کے طور پر ابھرنے کے بارے میں اظہار خیال کیا، جس کی وجہ سے پورے ملک اور دنیا میں ایک بحران جیسی کیفیت پیدا ہو گئی ہے۔ معمر افراد کے بین الاقوامی دن 2020 کا ، اقوام متحدہ کا موضوع ہے ’’عالمی وبائیں : کیا ہم اس نظریے میں تبدیلی لا رہے ہیں کہ ہم عمر اور عمر درازی کے مسئلے سے کیسے نمٹتے ہیں۔‘‘
۔۔۔۔۔۔۔۔۔۔۔۔۔۔۔۔۔
م ن ۔ اس۔ ت ح ۔
6020U –
(Visitor Counter : 148
وزارات ثقافت
وزارت ثقافت نے کپڑے کی وزارت کے اشتراک سے آج ہندوستانی دست کاری، ہینڈ لوم، فن و ثقافت کے مجموعہ: جھروکھا کا افتتاح کیا
اہم جھلکیاں:
- اس جشن کے تحت میگا ایونٹ کا انعقاد دہلی ہاٹ، آئی این اے، نئی دہلی میں 3 دسمبر 2022 سے 10 دسمبر 2022 تک ’’ماسٹر کرئیشنز‘‘  کے ساتھ کیا جا رہا ہے۔
- ہندوستان کی مختلف ریاستوں سے روایتی دستکاری کا جشن منانے کے لیے ایک فیشن شو بعنوان ’’ہندوستان کی دستکاری‘‘ کا انعقاد کیا گیا تھا۔
وزارت ثقافت نے کپڑے کی وزارت کے اشتراک سے آج دہلی ہاٹ، آئی این اے، نئی دہلی میں ہندوستانی دستکاری، ہینڈ لوم، آرٹ اور ثقافت کے مجموعہ– جھروکھا کا افتتاح کیا۔
افتتاح کے دن ہندوستان کی مختلف ریاستوں سے روایتی دستکاری کا جشن منانے کے لیے ایک فیشن شو منعقد کیا گیا، جس کا عنوان تھا ’’ہندوستان کے دستکاری‘‘۔ اس دوران کورکو برادری کا قبائلی لوک رقص – ’’کورکو‘‘ کی ثقافتی پیشکش بھی کی گئی۔
’جھروکھا‘ نئی دہلی  میں 2 دسمبر 2022 سے 15 دسمبر 2022 تک ایک نمائش کی شکل میں منعقد کیا جا رہا ہے۔ نمائش میں ڈی سی ہینڈی کرافٹس ماسٹر کرئیشن کے حصے کے طور پر ایوارڈ یافتہ کاریگروں کے اسٹالز اور ملک کے مختلف حصوں کے فنکارانہ کلسٹرز شامل ہیں۔
اس موقع پر ترقیاتی کمشنر  جناب شانت منو نے کہا کہ وزیر اعظم جناب نریندر مودی نے ہم آہنگی پر توجہ مرکوز کی ہے اور ’جھروکھا‘ وزارت ثقافت کے ساتھ اس ہم آہنگی کی نمائندگی کرتا ہے۔ انہوں نے مزید کہا کہ یہ تقریب چھوٹی صنعتوں، فروخت کنندگان اور خریداروں کے لیے فائدہ مند ثابت ہوگی۔
’جھروکھا‘ مختلف فن پاروں کے فنکاروں اور مختلف دستکاری کے کاریگروں کا جشن ہے۔ اس تقریب کا اہتمام وزارت ثقافت اور ڈی سی دستکاری کے اشتراک سے کیا گیا ہے۔
اس جشن کے تحت میگا ایونٹ کا انعقاد دہلی ہاٹ، آئی این اے، نئی دہلی میں 3 دسمبر 2022 سے 10 دسمبر 2022 تک ’’ماسٹر کر’یشنز‘‘ کے ساتھ کیا جا رہا ہے۔ جھروکھا میں 9 مختلف ریاستوں کے 15 سے زیادہ دستکاری کی نمائش کی جائے گی۔
اس تقریب میں دستکاروں، بنکروں اور فنکاروں کو بھی اعزاز سے نوازا جائے گا جنہوں نے ہندوستانی ہینڈ لوم، دستکاری، فن اور ثقافت کو فروغ دینے اور اس کے احیاء میں اپنا اہم کردار ادا کیا ہے۔
مقامی فن، ثقافت اور تہواروں پر مرکوز ایک ادبی گوشہ مقامی ہندوستانی کھانوں کا جشن منانے والے کھانے کے اسٹالز کے ساتھ ترتیب دیا گیا ہے۔
جھروکھا کی ایک اور خاص بات ثقافتی تقریبات ہوں گی۔ یہ تقریبات 10 دن تک جاری رہیں گی اور ان میں لوک رقص، نکڑ ناٹک، فیشن شوز، مختلف فنکاروں کے گانے کی پرفارمنس شامل ہوں گی۔
وزیراعظم کا دفتر
وزیر اعظم نے ڈیف لمپکس میں اب تک کی بہترین کارکردگی کے لیے بھارتی دستے کو مبارکباد دی
نئی دہلی، 17/مئی 2022 ۔ وزیر اعظم جناب نریندر مودی نے حال ہی میں ختم ہوئے ڈیف لمپکس میں اب تک کی بہترین کارکردگی کے لیے بھارتی دستے کو مبارکباد دی ہے۔
وہ 21 تاریخ کو وزیراعظم کی رہائش گاہ پر دستے کی میزبانی کریں گے۔
وزیر اعظم نے ٹوئیٹ کیا:
’’حال ہی میں ختم ہوئے ڈیف لمپکس میں اب تک کی بہترین کارکردگی کے لیے بھارتی دستے کو مبارک باد! ہمارے دستے کا ہر کھلاڑی ہمارے ساتھی شہریوں کے لیے ایک تحریک ہے۔
میں 21 تاریخ کی صبح اپنی رہائش گاہ پر پورے دستے کی میزبانی کروں گا۔‘‘
وزیراعظم کا دفتر
وزیراعظم نریندر مودی سے بھارت-سنگا پور مشترکہ وزارتی وفد نے ملاقات کی
سنگا پور کے نائب وزیراعظم اور وزیر خزانہ جناب لارنس اُونگ، تجارت اور صنعت کے سنگاپور کے وزیر جناب گین کِم یونگ اور بھارت کی وزیر خزانہ محترمہ نرملا سیتا رمن پر مشتمل بھارت –سنگاپور مشترکہ وزارتی وفد نے آج وزیراعظم نریندر مودی سے ملاقات کی۔ وزرا نے نئی دلی میں 17 ستمبر 2022 کو ہوئی ہندوستان –سنگاپور وزارتی گول میز کانفرنس  کے افتتاحی اجلاس کے نتائج کے بارے میں وزیراعظم کو جانکاری دی۔ یہ نائب وزیراعظم کی حیثیت سے جناب لارنس اُونگ کا بھارت کے لئے پہلا دورہ ہے۔
آئی ایس ایم آر کا قیام ایک مثبت پہل ہے، جس کے بارے میں وزیراعظم نریندر مودی نے سوچا تھا اور یہ ہندوستان –سنگاپور باہمی تعلقات کے منفرد نوعیت کی عکاسی کرتا ہے۔ وزیر موصوف نے وزیراعظم کو اُن وسیع تر گفتگو کے بارے میں بھی آگاہ کیا، جو ڈیجیٹل رابطے کے ابھرتے ہوئے شعبوں، فِن ٹیک ، گرین معیشت ، ہنرمندی کے فروغ اور خوراک کی یقینی فراہمی کے بارے میں خاص طور پر منعقد ہوئی تھی۔
وزیراعظم نے اپنی ستائش سے انہیں آگاہ کیا اور امید ظاہر کی کہ آئی ایس ایم آر جیسے اقدامات دونوں ملکوں کے درمیان باہمی تعلقات کو مزید مستحکم کرنے میں مددگار ثابت ہوں گے۔ وزیراعظم نے سنگاپور کے وزیراعظم اور وہاں کے عوام کے لئے اپنی نیک خواہشات سے بھی آگاہ کیا۔
خلا ء کا محکمہ
مرکزی وزیر ڈاکٹر جتیندر سنگھ نے کہا ہے کہ چندریان-3 مشن ہندوستان کے لیے وسیع تر بین الاقوامی تعاون کو راغب کر رہا ہے
دورے پر آئے ہوئے ماریشس کے آئی ٹی وزیراور ہندوستانی ایس اینڈ ٹی وزیر نے ایک مشترکہ ہندوستان-ماریشس سٹیلائٹ کی تعمیر پر تبادلہ خیال کیا؛ ہندوستان اور ماریشس نے ماریشس میں اسرو کے زمینی اسٹیشن کے دائرہ کار کو بڑھانے پر اتفاق کیا
’’پی ایم مودی کی زیر قیادت ہندوستان نے دنیا کے خلائی سفر کرنے والے ممالک کے ساتھ برابری کے شراکت دار کے طور پر تعاون کرنے پر اپنی رضامندی کا مظاہرہ کیا ہے‘‘: ڈاکٹر جتیندر سنگھ
مرکزی وزیر مملکت  سائنس اور ٹیکنالوجی؛ وزیر اعظم کے دفتر، عملہ، عوامی شکایات، پنشن، ایٹمی توانائی اور خلاء کےوزیر مملکت ڈاکٹر جتیندر سنگھ نے آج کہا کہ چندریان-3 مشن ہندوستان کے لیے وسیع تر بین الاقوامی تعاون کو راغب کر رہا ہے۔
وزیر موصوف ماریشس کے انفارمیشن ٹکنالوجی، مواصلات اور اختراع کے وزیرکی قیادت میں ماریشس کے ایک اعلیٰ سطحی وفد کے ساتھ میٹنگ کے بعد آج نئی دہلی میں اظہار خیال کر رہے تھے۔ جناب درسا نند دیپک بال گوبن نے آج ان سے نئی دہلی میں ملاقات کی، تاکہ ہندوستان-ماریشس کے مشترکہ سٹیلائٹ کی تجویز پر تبادلہ خیال کیا جا سکے۔
ہندوستان اور ماریشس نے تیسرے فریق کے مشنوں کو مدد فراہم کرنے کے لیے ماریشس میں اِسرو کے گراؤنڈ اسٹیشن کو استعمال کرنے پر بھی اتفاق کیا ہے۔
ڈاکٹر جتیندر سنگھ نے کہا کہ وزیر اعظم جناب نریندر مودی کے ریاست ہائے متحدہ امریکہ کے تاریخی دورے کے دوران آرٹیمس معاہدے پر دستخط کرکے ہندوستان نے برابری کے شراکت دار کے طور پر دنیا کے دیگر ممالک کے ساتھ خلائی شعبے میں تعاون کرنے کی اپنی صلاحیت کا مظاہرہ کیا ہے۔
جناب بال گوبن نے قبل ازیں17 اگست 2023 کو بنگلورو میں اِسرو کی تنصیبات کا دورہ کیا۔اِسرو نے وزیر موصوف کو مجوزہ ہندوستان – ماریشس مشترکہ سٹیلائٹ کی تکنیکی تفصیلات اوراطلاقی امکانات پیش کیں۔
دونوں وزراء نے ماریشس میں واقع اِسرو کے گراؤنڈ اسٹیشن کے دائرہ کار کو بڑھانے پر اتفاق کیا تاکہ یوروپی خلائی ایجنسی سمیت تیسرے فریق کے مشن کو شامل کیا جا سکے اور اس طرح کے تعاون کو آسان بنانے کے لیے موجودہ مفاہمت نامے میں ایک ترمیم پر دستخط کیے جانے کا منصوبہ ہے۔
ماریشس نے 3 دہائیوں سے زیادہ عرصے سے سٹیلائٹ اور لانچ گاڑیوں کو ٹریک کرنے کے لیے اِسرو کے گراؤنڈ اسٹیشن کی میزبانی کی ہے اور فی الحال یہ گراؤنڈ اسٹیشن ماریشس میں چلائے جانے والے دو انٹیناکے ساتھ مسلسل چل رہا ہے۔
ڈاکٹر جتیندر سنگھ نے کہا کہ ہندوستان نے 1999 میں ایک ریموٹ سینسنگ سینٹر قائم کرکے اور ماریشس کے علاقے سے متعلق سٹیلائٹ ڈیٹا فراہم کرکے ماریشس کی حمایت کی ہے اور ماریشس کے عہدیداروں نے خلائی ٹیکنالوجی ایپلی کیشنز پر ہندوستانی اداروں کے ذریعہ پیش کردہ تربیتی کورسز سے فائدہ اٹھایا ہے۔
ڈاکٹر جتیندر سنگھ اور جناب بال گوبن نے خلائی تعاون جیسے شعبوں پر بھی تبادلہ خیال کیا، جن میںزمین کے مشاہدے کے سٹیلائٹ ڈیٹا کا اشتراک؛ سٹیلائٹ ڈیٹا، جغرافیائی تہوں اور ماریشس سے متعلق ویلیو ایڈڈ خدمات کے ساتھ ایک’انڈیا-ماریشس خلائی پورٹل‘تیار کرنا؛  خلائی صنعت کی سطح پر تعاون کے لیے بات چیت شروع کرنا شامل ہیں۔
سٹرک ٹرانسپورٹ اور شاہراہوں کی وزارت
ایک قوم ایک کارڈ
نئی دہلی،15؍جولائی۔ وزیراعظم جناب نریندر مودی نے 4؍مارچ 2019 کو احمد آباد میں ‘ وَن نیشن- وَن کارڈ’ کا آغاز کیا تھا۔ یہ نیشنل کامن موبلٹی کارڈ  ملک بھر میں میٹرو ریل اور نقل و حمل کے دوسرے نظامات کے ذریعے سفر کی سہولت فراہم کرنے کے ساتھ ساتھ خردہ خریداری کی سہولت بھی بہم پہنچاتا ہے۔ این سی ایم ایس پروگرام، جسے ہاؤسنگ اور شہری امور کی وزارت نے تیار کیا ہے، آف لائن لین دین کی سہولت دیتاہے۔ یہ بینکوں کے موجودہ ڈھانچے کا استعمال کرتا ہے۔ اس کے لئے نیٹ ورک کنکٹی ویٹی ضروری نہیں ہے۔ اس کارڈ کا استعمال ہر طرح کی ادائیگیوں کےلئے  کیا جا سکتا ہے، جس میں ٹرانزٹ، ریٹیل، ٹال، پارکنگ اور اسمارٹ سٹیز شامل ہیں۔ کارڈ میں پہلے سے ڈالی گئی رقم کم قدر کی ادائیگیوں کے لئے آف لائن لین دین کی سہولت فراہم کرتی ہے۔
یہ اطلاع سڑک نقل و حمل اور شاہراہوں کے مرکزی وزیر جناب نتن گڈکری نے آج راجیہ سبھا میں ایک تحریری جواب میں دی۔
۰۰۰۰۰۰۰۰۰۰۰۰۰۰۰۰۰۰۰۰۰
م ن ۔ م م ۔ک ا
U-3126
(Visitor Counter : 37
مالیاتی کمیشن
مالی کمیشن سبھی ریاستوں کے وزرائے خزانہ کے ساتھ میٹنگ کرے گا
مالی کمیشن 13 مارج 2020 کو نئی دلی میں سبھی ریاستوں کے وزرائے خزانہ کے ساتھ ایک مشاورتی میٹنگ کرے گا۔ یہ میٹنگ 2021 سے 2026 کے لیے مالی کمیشن کی حتمی رپورٹ سے متعلق معاملات پر بات چیت کے لیے کی جائے گی۔ امید ہے کہ کمیشن یہ رپورٹ اکتوبر 2020 میں پیش کرے۔
یہ میٹنگ ریاستوں کے ساتھ کمیشن کی جاری سرگرمیوں کے حصے کے طور پر ہے۔ خاص طور پر کمیشن وزرائے خزانہ سے یہ نظریات حاصل کرے گا کہ ریاست کے ایف آر بی ایم کو مرکزی ایف آر بی ایم قانون کے ساتھ کس طرح مطابقت دی جائے۔اس میٹنگ کا مقصد ریاست کو دی جانے والی امداد کی ان تجاویز کی ترجیح طے کرنے کے لیے بھی کی جائے گی، جو ریاستی سرکاروں کو پیش کی گئی ہیں۔کمیشن کسی بھی اضافی معلومات کا خیرمقدم کرے گا، جس سے مالی وفاقیت سے متعلق پیچیدہ معاملات کے بارے میں ان کے نظریے کا پتہ چلے۔قدرتی آفات اور شہری مقامی اداروں نیز دیہی مقامی اداروں کے بندوبست کے تئیں خاطرخواہ بہتر کارکردگی پر غور کرتے ہوئے رقوم کو بہتر سے بہتر طریقے سے استعمال کرنے کے طور طریقوں سے ایک دوسرے کو واقف کرانا ریاستوں کے ساتھ کمیشن کے مذاکرات کا حصہ ہوگا۔ ریاست کے مالی کمیشن کی بروقت تشکیل کا معاملہ اور سفارشات کے بعد کیے گئے اقدامات پر بھی بات چیت کیے جانے کی امید ہے۔ کمیشن کا یہ منصوبہ بھی ہے کہ وہ ریاستی گھریلو پیداوار ایس ڈی پی اور کمیشن کو دیے گئے کام کی مدت کے لیے ٹیکس وصولی کے پروجیکٹ پر بھی بات چیت کی جائے۔ یہ ایک خاطرخواہ قدم ہے، کیونکہ اس سے محصول کے خسارے میں مدد کے لیے وسائل کی مقدار پر اثر پڑتا ہے۔
پانچویں مالی کمیشن کے دائرہ کار میں صدر جمہوریہ ہند نے نومبر 2019 میں ترمیم کی تھی اور کمیشن کی مدت کوبڑھا کر اکتوبر 2020 تک کردیا تھا۔ مدت میں اضافہ کرتے ہوئے کمیشن سے یہ بھی کہا گیا تھا کہ وہ دو رپورٹیں پیش کرے،جس میں سے ایک 2020-21 کے لیے ہو اور دوسری رپورٹ 2021-22 سے لے کر 2025-26 کی مدت کے لیے ہو۔
مالی سال 2020-21 کے لیے مالی کمیشن کی رپورٹ مرکزی حکومت نے خاطر خواہ طور پر قبول کرلی تھی اور 2020-21 کے مرکزی بجٹ کے ساتھ لوک سبھا میں پیش کردی تھی۔ کمیشن بڑھی ہوئی مدت کےلیے مالی منتقلیوں کی سفارش کا کام جلد از جلد مکمل کرنے کےلیے سرگرم ہے۔
۔۔۔۔۔۔۔۔۔۔۔
م ن ۔اس۔ ت ع۔
U-1020
(Visitor Counter : 51
وزیراعظم کا دفتر
وزیر اعظم نے مغربی بنگال کے سیتل کوچی میں وین میں کرنٹ لگنے سے ہونے والے جانی نقصان پر افسوس کا اظہار کیا
متاثرین کے لیے پی ایم این آر ایف کی طرف سے معاوضے کا اعلان کیا
وزیر اعظم جناب نریندر مودی نے مغربی بنگال کے سیتل کوچی میں ایک وین میں کرنٹ لگنے سے ہونے والے جانی نقصان پر گہرے دکھ کا اظہار کیا ہے۔ جناب مودی نے متاثرین کے لیے پی ایم این آر ایف کی جانب سے معاوضے کا بھی اعلان کیا ہے۔
وزیر اعظم کے دفتر نے ٹویٹ کیا؛
”مغربی بنگال کے سیتل کوچی میں ایک وین میں کرنٹ لگنے سے ہونے والی جانوں کے ضیاع سے غم زدہ ہوں۔ سوگوار خاندانوں سے تعزیت کا اظہار کرتا ہوں اور زخمیوں کی جلد صحت یابی کے لیے دعا گو ہوں: وزیر اعظم“
”مرنے والوں کے لواحقین کو پی ایم این آر ایف کی طرف سے 2 لاکھ روپے کا معاوضہ دیا جائے گا۔ زخمیوں کو 50,000 روپے دیے جائیں گے: وزیر اعظم“
وزیراعظم کا دفتر
وزیراعظم نے خواجہ معین الدین چشتی کے عرس کے موقع پراجمیرشریف درگاہ کے لئے چادرپیش کی
وزیراعظم جناب نریندرمودی نے ایک چادرپیش کی ، جسے خواجہ معین الدین چشتی کے عرس کے موقع پر اجمیرشریف درگاہ پرچڑھایاجائے گا۔
وزیراعظم نے ٹوئیٹ کیا :
‘‘چادرپیش کی گئی ہے جسے خواجہ معین الدین چشتی کے عرس کے موقع پر اجمیرشریف درگاہ پرچڑھایاجائے گا۔’’
امور داخلہ کی وزارت
بی اے ڈی پی کا تجزیہ
نئی دہلی ، 09 فروری 2021: سال 2020 کے دوران، سرحدی علاقے کی ترقی کے پروگرام  پر دو تجزیاتی مطالعے کا اہتمام کیا گیا۔ وزارت داخلہ نے انڈین انسٹی ٹیوٹ آف پبلک ایڈمنسٹریشن ، نئی دہلی کے ذریعہ تجزیاتی مطالعے کو مکمل کروایا۔ نیتی آیوگ نے بھی اپنے ترقی نگرانی اور تجزیاتی دفتر کے توسط سے بی اے ڈی پی پر ایک تجزیاتی مطالعہ کا اہتمام کیا۔
نظرثانی شدہ بی اے ڈی پی رہنما خطوط، جن کا نفاذ یکم اپریل 2020 سے عمل میں آچکا ہے، میں بی اے ڈی پی ریزرو فنڈ کے طور پر مجموعی تخیص شدہ فنڈ کا 10 فیصد ریزرو رکھنے کا پروویژن ہے، جو بہتر کارکردگی کا مظاہرہ کرنے والی ریاستوں / مرکز کے زیر انتظام علاقوں کو مراعات فراہم کرانے کے لئے بروئے کار لایا جائے گا۔رہنما خطوط میں بہترین کارکردگی کا مظاہرہ کرنے والے اضلاع کو اس بی اے ڈی پی ریزرو فنڈ / بچت  کا استعمال کرتے ہوئے پروجیکٹوں کے لئے اضافی تخصیص دے کرانعام دینے کابھی پروویژن ہے۔
بی اے ڈی پی ریزرو فنڈ کے تحت ریزرو فنڈس سے مراعات فراہم کرانے کے لئے پنجاب حکومت سمیت ریاستوں / مرکز کے زیر انتظام علاقوں کی جانب سےکوئی تجویز موصول نہیں ہوئی ہے۔
وزیر مملکت برائے داخلی امور، جناب نتیہ نند رائے نے آج لوک سبھا میں ایک سوال کے تحریری جواب میں یہ بات کہی۔